title: Neuvoston täytäntöönpanoasetus (EU) 2019/24, annettu 8 päivänä tammikuuta 2019, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2018/1071 kumoamisesta

text:
                  9.1.2019

                  FI

                  Euroopan unionin virallinen lehti

                  L 6/2

         NEUVOSTON TÄYTÄNTÖÖNPANOASETUS (EU) 2019/24,
         annettu 8 päivänä tammikuuta 2019,
         tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2018/1071 kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001 (1) ja erityisesti sen 2 artiklan 3 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 30 päivänä heinäkuuta 2018 asetuksen (EY) N:o 2580/2001 2 artiklan 3 kohdan täytäntöönpanosta annetun täytäntöönpanoasetuksen (EU) 2018/1071 (2), jossa vahvistetaan ajan tasalle saatettu luettelo henkilöistä, ryhmistä ja yhteisöistä, joihin sovelletaan asetusta (EY) N:o 2580/2001, jäljempänä ’luettelo’.

                     (2)

                     Neuvosto on toimittanut, sikäli kuin se on ollut käytännössä mahdollista, kaikille henkilöille, ryhmille ja yhteisöille perustelut, joista ilmenee, mistä syystä nämä on lisätty luetteloon.

                     (3)

                     Neuvosto on Euroopan unionin virallisessa lehdessä julkaistulla ilmoituksella tiedottanut luetteloon merkityille henkilöille, ryhmille ja yhteisöille, että se on päättänyt pitää nämä edelleen luettelossa. Neuvosto on myös tiedottanut asianomaisille henkilöille, ryhmille ja yhteisöille mahdollisuudesta pyytää neuvostolta perustelut sille, mistä syystä ne on merkitty luetteloon, jollei tällaisia perusteluja ole jo annettu näille tiedoksi.

                     (4)

                     Neuvosto on asetuksen (EY) N:o 2580/2001 2 artiklan 3 kohdassa edellytetyn mukaisesti tarkastellut luetteloa uudelleen. Kyseisen uudelleentarkastelun yhteydessä neuvosto otti huomioon asiaankuuluvien tahojen sille toimittamat huomautukset sekä toimivaltaisilta kansallisilta viranomaisilta saadut ajan tasalle saatetut tiedot luetteloon merkittyjen henkilöiden ja yhteisöjen asemasta kansallisella tasolla.

                     (5)

                     Neuvosto on varmistanut, että yhteisen kannan 2001/931/YUTP (3) 1 artiklan 4 kohdassa tarkoitetut toimivaltaiset viranomaiset ovat tehneet kaikkien henkilöiden, ryhmien ja yhteisöjen osalta päätökset, joiden mukaan nämä ovat sekaantuneet yhteisen kannan 2001/931/YUTP 1 artiklan 2 ja 3 kohdassa tarkoitettuihin terroritekoihin. Neuvosto on lisäksi todennut, että henkilöihin, ryhmiin ja yhteisöihin, joihin sovelletaan yhteisen kannan 2001/931/YUTP 2, 3 ja 4 artiklaa, olisi edelleen sovellettava asetuksessa (EY) N:o 2580/2001 säädettyjä erityisiä rajoittavia toimenpiteitä.

                     (6)

                     Neuvosto on todennut, että kaksi muuta henkilöä ja yksi yhteisö ovat sekaantuneet terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että mainitun yhteisen kannan 1 artiklan 4 kohdassa tarkoitettu toimivaltainen viranomainen on tehnyt näitä henkilöitä ja yhteisöä koskevan päätöksen ja että niihin olisi edelleen sovellettava asetuksessa (EY) N:o 2580/2001 säädettyjä erityisiä rajoittavia toimenpiteitä.

                     (7)

                     Luettelo olisi saatettava ajan tasalle tämän mukaisesti ja täytäntöönpanoasetus (EU) 2018/1071 olisi kumottava,

               ON HYVÄKSYNYT TÄMÄN ASETUKSEN:

            1 artikla
            Asetuksen (EY) N:o 2580/2001 2 artiklan 3 kohdassa tarkoitettu luettelo on tämän asetuksen liitteessä.

            2 artikla
            Kumotaan täytäntöönpanoasetus (EU) 2018/1071.

            3 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä tammikuuta 2019.

                  Neuvoston puolesta

                  Puheenjohtaja

               G. CIAMBA

            (1)  EYVL L 344, 28.12.2001, s. 70.

            (2)  Neuvoston täytäntöönpanoasetus (EU) 2018/1071, annettu 30 päivänä heinäkuuta 2018, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2018/468 kumoamisesta (EUVL L 194, 31.7.2018, s. 23).

            (3)  Neuvoston yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

            LIITE
            Luettelo 1 artiklassa tarkoitetuista henkilöistä, ryhmistä ja yhteisöistä
            I   HENKILÖT

                        1.

                        ABDOLLAHI Hamed (alias Mustafa Abdullahi), syntynyt 11.8.1960 Iranissa. Passin numero: D9004878.

                        2.

                        AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen.

                        3.

                        AL YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen.

                        4.

                        ARBABSIAR Manssor (alias Mansour Arbabsiar), syntynyt 6.3.1955 tai 15.3.1955 Iranissa. Iranin ja Yhdysvaltain kansalainen. Passin numero: C2002515 (Iran); Passin numero: 477845448 (Yhdysvallat). Kansallisen henkilökortin numero: 07442833, voimassa 15.3.2016 asti (Yhdysvaltain ajokortti).

                        5.

                        ASADI Assadollah, syntynyt 22.12.1971 Teheranissa (Iran), Iranin kansalainen. Iranin diplomaattipassin numero: D9016657.

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), syntynyt 8.3.1978 Amsterdamissa (Alankomaat).

                        7.

                        EL HAJJ, Hassan Hassan, syntynyt 22.3.1988 Zaghdraiyassa, Sidonissa, Libanonissa, Kanadan kansalainen. Passin numero: JX446643 (Kanada).

                        8.

                        HASHEMI MOGHADAM Saeid, syntynyt 6.8.1962 Teheranissa (Iran), Iranin kansalainen. Passin numero: D9016290, voimassa 4.2.2019 asti.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen.

                        10.

                        MELIAD, Farah, syntynyt 5.11.1980 Sydneyssä (Australia), Australian kansalainen. Passin numero: M2719127 (Australia).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa. Passin numero 488555.

                        12.

                        ȘANLI, Dalokay (alias Sinan), syntynyt 13.10.1976 Pülümürissä (Turkki).

                        13.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: 1) Kermanshah, Iran, 2) Mehranin sotilastukikohta, Ilamin maakunta, Iran.

                        14.

                        SHAKURI, Ali Gholam, syntynyt arviolta vuonna 1965 Teheranissa, Iranissa.

                        15.

                        SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen. Passin numero: 008827 (Iranin diplomaattipassi), myönnetty vuonna 1999. Sotilasarvo: kenraalimajuri.

                  II   RYHMÄT JA YHTEISÖT

                        1.

                        ”Abu Nidal –järjestö” – ”ANO” (alias ”Fatahin vallankumousneuvosto”, alias ”Arab Revolutionary Brigades”, alias ”Musta syyskuu” alias ”Revolutionary Organisation of Socialist Muslims”).

                        2.

                        ”Al-Aqsan marttyyrien prikaati”.

                        3.

                        ”Al-Aqsa e.V”.

                        4.

                        ”Babbar Khalsa”.

                        5.

                        ”Filippiinien kommunistinen puolue”, mukaan lukien ”Uusi kansanarmeija” – ”NPA”, Filippiinit.

                        6.

                        Iranin tiedustelu- ja turvallisuusministeriön sisäisen turvallisuuden osasto

                        7.

                        ”Gama'a al-Islamiyya” (alias ”Al-Gama'a al-Islamiyya”) (”Islamic Group” – ”IG”).

                        8.

                        ”İslami Büyük Doğu Akıncılar Cephesi” – ”IBDA-C” (”Great Islamic Eastern Warriors Front”).

                        9.

                        ”Hamas”, mukaan lukien ”Hamas-Izz al-Din al-Qassem”.

                        10.

                        ”Hizballah Military Wing” (alias ”Hezbollah Military Wing”, alias ”Hizbullah Military Wing”, alias ”Hizbollah Military Wing”, alias ”Hezballah Military Wing”, alias ”Hisbollah Military Wing”, alias ”Hizbu'llah Military Wing”, alias ”Hizb Allah Military Wing”, alias ”Jihad Council” (ja kaikki sen alaisuuteen kuuluvat yksiköt, mukaan lukien ulkoisesta turvallisuudesta vastaava organisaatio)).

                        11.

                        ”Hizbul Mujahideen” – ”HM”.

                        12.

                        ”Khalistan Zindabad Force” – ”KZF”.

                        13.

                        ”Kurdistanin työväenpuolue” – ”PKK” (alias ”KADEK”, alias ”KONGRA-GEL”).

                        14.

                        ”Tamil Eelamin vapautuksen tiikerit” – ”LTTE”.

                        15.

                        ”Ejército de Liberación Nacional” (”Kansallinen vapautusarmeija”).

                        16.

                        ”Palestiinan islamilainen jihad” – ”PIJ”.

                        17.

                        ”Palestiinan vapautuksen kansanrintama” – ”PFLP”.

                        18.

                        ”Palestiinan vapautuksen kansanrintama – keskuskomento” (alias ”PFLP:n keskuskomento”).

                        19.

                        ”Devrimci Halk Kurtuluș Partisi-Cephesi” – ”DHKP/C” (alias ”Devrimci Sol” (”Vallankumouksellinen vasemmisto”, alias ”Dev Sol”) (”Revolutionary People's Liberation Army/Front/Party”).

                        20.

                        ”Sendero Luminoso” – ”SL” (”Loistava polku”).

                        21.

                        ”Teyrbazen Azadiya Kurdistan” – ”TAK” (alias ”Kurdistan Freedom Falcons”, alias ”Kurdistan Freedom Hawks”).


title: Komission täytäntöönpanoasetus (EU) 2019/51, annettu 11 päivänä tammikuuta 2019, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
                  14.1.2019

                  FI

                  Euroopan unionin virallinen lehti

                  L 10/60

         KOMISSION TÄYTÄNTÖÖNPANOASETUS (EU) 2019/51,
         annettu 11 päivänä tammikuuta 2019,
         tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
         sekä katsoo seuraavaa:

                     (1)

                     Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

                     (2)

                     Yhdistyneiden kansakuntien turvallisuusneuvoston pakotekomitea päätti 8 päivänä tammikuuta 2019 poistaa kolme kohtaa niiden henkilöiden tai yhteisöjen luettelosta, joiden varat ja muut taloudelliset resurssit olisi jäädytettävä.

                     (3)

                     Sen vuoksi asetuksen (EY) N:o 1210/2003 liitettä III olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1210/2003 liite III tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä tammikuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EUVL L 169, 8.7.2003, s. 6.

            LIITE
            Poistetaan neuvoston asetuksen (EY) N:o 1210/2003 liitteestä III seuraavat kohdat:

                        ”42)

                        GENERAL ESTABLISHMENT FOR DESIGNS AND RESEARCH. Osoite: P.O. Box 6061, Aamiriya, 7 Nisan, Aamiriya, Irak.”

                        ”126)

                        STATE ENTERPRISE FOR ALUMINUM SEMI PRODUCTS. Osoite: P.O. Box 38, Nassiriyah, Irak.”

                        ”130)

                        STATE ENTERPRISE FOR CABLES AND WIRES (alias STATE CABLES AND WIRES ENTERPRISE). Osoite: P.O. Box 44, Nassiriyah, Irak.”


title: Komission täytäntöönpanoasetus (EU) 2019/49, annettu 4 päivänä tammikuuta 2019, natriumseleniitin, pinnoitetun rakeistetun natriumseleniitin ja sinkki-L-selenometioniinin hyväksymisestä kaikkien eläinlajien rehun lisäaineena (ETA:n kannalta merkityksellinen teksti.)

text:
                  14.1.2019

                  FI

                  Euroopan unionin virallinen lehti

                  L 10/2

         KOMISSION TÄYTÄNTÖÖNPANOASETUS (EU) 2019/49,
         annettu 4 päivänä tammikuuta 2019,
         natriumseleniitin, pinnoitetun rakeistetun natriumseleniitin ja sinkki-L-selenometioniinin hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                     (2)

                     Natriumseleniitti hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

                     (3)

                     Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee natriumseleniitin uudelleenarviointia kaikkien eläinlajien rehun lisäaineena. Uudelleenarvioinnin yhteydessä jätettiin myös pinnoitettujen rakeiden muodossa olevaa natriumseleniittiä koskeva hakemus.

                     (4)

                     Asetuksen (EY) N:o 1831/2003 7 artiklan mukaisesti toimitettiin hakemus, joka koskee sinkki-L-selenometioniini hyväksymistä kaikkien eläinlajien rehun lisäaineena.

                     (5)

                     Hakijat pyysivät, että natriumseleniitti, pinnoitettu rakeistettu natriumseleniitti ja sinkki-L-selenometioniini luokiteltaisiin lisäaineluokkaan ”ravitsemukselliset lisäaineet”. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (6)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 20 päivänä lokakuuta 2015 (3), 28 päivänä tammikuuta 2016 (4), 8 päivänä maaliskuuta 2016 (5) ja 20 päivänä helmikuuta 2018 (6) antamissaan lausunnoissa, että natriumseleniitillä, pinnoitetulla rakeistetulla natriumseleniitillä ja sinkki-L-selenometioniinillä ei ehdotetuissa käyttöolosuhteissa ole haitallisia vaikutuksia eläinten tai ihmisten terveyteen eikä ympäristöön. Muiden orgaanisten seleeniyhdisteiden osalta jo määritettyyn lisätyn orgaanisen seleenin enimmäismäärään liittyen elintarviketurvallisuusviranomainen totesi, että sitä olisi sovellettava myös sinkki-L-selenometioniiniin. Lisäksi elintarviketurvallisuusviranomainen totesi, että natriumseleniittiä, pinnoitettua rakeistettua natriumseleniittiä ja sinkki-L-selenometioniinia voidaan pitää tehokkaana seleenin lähteenä kaikille eläinlajeille. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.

                     (7)

                     Natriumseleniitin, pinnoitetun rakeistetun natriumseleniitin ja sinkki-L-selenometioniinin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät.

                     (8)

                     Koska turvallisuuteen liittyvät syyt eivät edellytä natriumseleniitin hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluvat, liitteessä tarkoitetut aineet eläinten ruokinnassa käytettävinä lisäaineina kyseisessä liitteessä vahvistetuin edellytyksin.

            2 artikla
            Siirtymätoimenpiteet

               1.   Sallitaan natriumseleniitin ja sitä sisältävien esiseosten, jotka on valmistettu ja varustettu merkinnöillä ennen 3 päivää elokuuta 2019 ennen 3 päivää helmikuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.

               2.   Sallitaan natriumseleniittiä sisältävien rehuaineiden ja rehuseosten, jotka on valmistettu ja varustettu merkinnöillä ennen 3 päivää helmikuuta 2020 ennen 3 päivää helmikuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.

               3.   Sallitaan natriumseleniittiä sisältävien rehuaineiden ja rehuseosten, jotka on valmistettu ja varustettu merkinnöillä ennen 3 päivää helmikuuta 2021 ennen 3 päivää helmikuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

            (3)  EFSA Journal 2015;13(11):4271.

            (4)  EFSA Journal 2016;14(2):4398.

            (5)  EFSA Journal 2016;14(3):4442.

            (6)  EFSA Journal 2018;16(3):5197.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut säännökset

                        Hyväksynnän voimassaolo päättyy

                        Seleeniä mg/kg täysrehua, jonka kosteuspitoisuus on 12 %

                           Luokka: ravitsemukselliset lisäaineet. Funktionaalinen ryhmä: hivenaineyhdisteet

                        3b801

                        Natriumseleniitti

                           Lisäaineen kuvaus

                        Natriumseleniitti, jauheena, sisältää vähintään 45 % seleeniä

                           Tehoaineen kuvaus

                        Natriumseleniitti
                        Kemiallinen kaava: Na2SeO3

                        CAS-numero: 10102-18-8
                        Einecs-numero: 233-267-9

                           Analyysimenetelmä
                            (1)

                        Natriumseleniitin kuvaus:

                                    —

                                    titrimetria – Euroopan farmakopean monografia 01/2008:1677 ja/tai

                                    —

                                    gravimetrinen määritys

                              Natriumin kokonaismäärän määrittäminen natriumseleniitistä:

                                    —

                                    atomiabsorptiospektrometria (AAS) – EN ISO 6869:2000; tai

                                    —

                                    induktiivisesti kytkettyyn plasmaan perustuva atomiemissiospektrometria (ICP-AES) – EN 15510:2007

                              Seleenin kokonaismäärän määrittäminen esiseoksissa, rehuaineissa ja rehuseoksissa:

                                    —

                                    hydridigeneraatio-atomiabsorptiospektrometria (HGAAS) mikroaaltodigestion jälkeen – EN 16159:2012

                        Kaikki lajit

                        —

                        0,50 (yhteensä)

                                    1.

                                    Natriumseleniittiä saa saattaa markkinoille ja käyttää valmisteesta koostuvana lisäaineena.

                                    2.

                                    Lisäaine on sekoitettava rehuun esiseoksena.

                                    3.

                                    Rehualan toimijoiden on vahvistettava lisäaineen ja esiseoksen käyttäjiä varten toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden menettelyjen ja järjestelyjen avulla poistaa tai minimoida, lisäainetta ja esiseosta käytettäessä on käytettävä asianmukaisia henkilönsuojaimia.

                        3. helmikuuta 2029

                        3b802

                        Pinnoitettu rakeistettu natriumseleniitti

                           Lisäaineen kuvaus

                        Pinnoitettu rakeistettu natriumseleniittivalmiste, jonka

                                    —

                                    seleenipitoisuus on 1–4,5 % ja

                                    —

                                    jossa pintakäsittely- ja dispergointiaineiden (polyoksietyleeni (20), sorbitaanimonolauraatti (E432), glyserolipolyetyleeniglykolirisiinioleaatti (E484), polyetyleeniglykoli (300), sorbitoli (E420ii) tai maltodekstriini) pitoisuus on enintään 5 %
                                    ja

                                    —

                                    jossa rakeistusaineita (kalsiummagnesiumkarbonaatti, kalsiumkarbonaatti, maissintähkät) on enintään 100 painoprosenttia.

                              Partikkelit < 50 μm: alle 5 %

                           Tehoaineen kuvaus

                        Natriumseleniitti
                        Kemiallinen kaava: Na2SeO3

                        CAS-numero: 10102-18-8
                        Einecs-numero: 233-267-9

                           Analyysimenetelmä
                            (1)

                        Seleenin kokonaismäärän määrittäminen rehun lisäaineessa (kalvopäällysteinen raemuodossa oleva valmiste):

                                    —

                                    induktiivisesti kytkettyyn plasmaan perustuva atomiemissiospektrometria (ICP-AES), tai

                                    —

                                    induktiivisesti kytkettyyn plasmaan perustuva massaspektrometria (ICPMS).

                              Natriumin kokonaismäärän määrittäminen rehun lisäaineessa (kalvopäällysteinen raemuodossa oleva valmiste):

                                    —

                                    atomiabsorptiospektrometria AAS – EN ISO 6869:2000; tai

                                    —

                                    induktiivisesti kytkettyyn plasmaan perustuva atomiemissiospektrometria (ICP-AES) – EN 15510:2007

                              Seleenin kokonaismäärän määrittäminen esiseoksissa, rehuaineissa ja rehuseoksissa:

                                    —

                                    hydridigeneraatio-atomiabsorptiospektrometria (HGAAS) mikroaaltodigestion jälkeen – EN 16159:2012

                        Kaikki lajit

                        —

                        0,50 (yhteensä)

                                    1.

                                    Lisäaine on sekoitettava rehuun esiseoksena.

                                    2.

                                    Rehualan toimijoiden on vahvistettava lisäaineen ja esiseoksen käyttäjiä varten toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden menettelyjen ja järjestelyjen avulla poistaa tai minimoida, lisäainetta ja esiseosta käytettäessä on käytettävä asianmukaisia henkilönsuojaimia.

                        3. helmikuuta 2029

                        3b818

                        —

                        Sinkki-L-selenometioniini

                           Lisäaineen kuvaus

                        Sinkki-L-selenometioniinin kiinteä valmiste, jonka seleenipitoisuus on 1–2 g/kg

                           Tehoaineen kuvaus

                        Sinkki-L-selenometioniinin muodossa oleva orgaaninen seleeni
                        Kemiallinen kaava: C5H10ClNO2SeZn
                        Kiteinen jauhe, jossa on

                                    L-selenometioniinia yli 62 %,

                                    seleeniä yli 24,5 %

                                    sinkkiä yli 19 % ja

                                    kloridia yli 20 %.

                           Analyysimenetelmä
                            (1)

                        Selenometioniinin määrittäminen rehun lisäaineesta:

                                    —

                                    korkean suorituskyvyn nestekromatografia ja fotometrinen havaitseminen (HPLC-FLD)

                              Seleenin kokonaismäärän määrittäminen rehun lisäaineesta:

                                    —

                                    induktiivisesti kytkettyyn plasmaan perustuva atomiemissiospektrometria (ICP-AES) tai

                                    —

                                    induktiivisesti kytkettyyn plasmaan perustuva massaspektrometria (ICPMS).

                              Seleenin kokonaispitoisuuden määrittäminen esiseoksissa, rehuaineissa ja rehuseoksissa:

                                    —

                                    hydridigeneraatio-atomiabsorptiospektrometria (HGAAS) mikroaaltodigestion jälkeen – EN 16159.

                              Sinkin kokonaismäärän määrittäminen rehun lisäaineesta:

                                    —

                                    induktiivisesti kytkettyyn plasmaan perustuva atomiemissiospektrometria (ICP-AES) – EN 15510 tai

                                    —

                                    induktiivisesti kytkettyyn plasmaan perustuva atomiemissiospektrometria (ICP-AES) painehajotuksen jälkeen – EN 15621;

                        Kaikki lajit

                        —

                        0,50 (yhteensä)

                                    1.

                                    Lisäaine on sekoitettava rehuun esiseoksena.

                                    2.

                                    Rehualan toimijoiden on vahvistettava lisäaineen ja esiseoksen käyttäjiä varten toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden menettelyjen ja järjestelyjen avulla poistaa tai minimoida, lisäainetta ja esiseosta käytettäessä on käytettävä asianmukaisia henkilönsuojaimia.

                                    3.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    4.

                                    Lisättävän orgaanisen seleenin enimmäismäärä:
                                    0,20 mg Se/kg täysrehua, jonka kosteuspitoisuus on 12 %.

                        3. helmikuuta 2029

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2019/110, annettu 24 päivänä tammikuuta 2019, luvan antamisesta Allanblackia-siemenöljyn käyttötarkoituksen laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
                  25.1.2019

                  FI

                  Euroopan unionin virallinen lehti

                  L 23/11

         KOMISSION TÄYTÄNTÖÖNPANOASETUS (EU) 2019/110,
         annettu 24 päivänä tammikuuta 2019,
         luvan antamisesta Allanblackia-siemenöljyn käyttötarkoituksen laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2), jossa vahvistetaan unionin hyväksyttyjä uuselintarvikkeita koskeva luettelo.

                     (3)

                     Asetuksen (EU) 2015/2283 12 artiklan nojalla komissio toimittaa ehdotuksen täytäntöönpanosäädökseksi, jolla hyväksytään uuselintarvikkeen unionin markkinoille saattaminen ja saatetaan unionin luettelo ajan tasalle.

                     (4)

                        Allanblackia-siemenöljyn markkinoille saattaminen elintarvikkeiden uutena ainesosana käytettäväksi rasvalevitteissä ja kermapohjaisissa levitteissä hyväksyttiin komission päätöksellä 2008/559/EY (3) Euroopan parlamentin ja neuvoston asetuksen (EY) N:o 258/97 (4) mukaisesti ja Euroopan elintarviketurvallisuusviranomaisen, jäljempänä ’elintarviketurvallisuusviranomainen’, antaman lausunnon (5) perusteella.

                     (5)

                     Yritys Unilever NV/Unilever plc teki 22 päivänä syyskuuta 2014 Alankomaiden toimivaltaiselle viranomaiselle asetuksen (EY) N:o 258/97 4 artiklan mukaisesti hakemuksen Allanblackia-siemenöljyn käyttötarkoituksen laajentamiseksi ja käyttömäärien lisäämiseksi. Hakemuksessa pyydettiin Allanblackia-siemenöljyn käyttötarkoituksen laajentamista uuteen elintarvikeryhmään eli kasviöljyjen ja maidon seoksiin sekä Allanblackia-siemenöljyn enimmäiskäyttömäärien lisäämistä päätöksellä 2008/559/EY jo hyväksyttyjen elintarvikeryhmien osalta. Hakemuksessa pyydettiin myös muuttamaan Allanblackia-siemenöljyn eritelmää seuraavien seikkojen osalta: yksinkertaistetaan tyydyttyneiden rasvahappojen pienten määrien ilmoittamista siten, että lauriini-, myristiini- ja palmitiinihapolle on vain yksi yhdistetty parametri (C12:0 – C14:0 – C16:0); poistetaan palmito-oleiinihapon ja arakidonihapon pienten määrien (kumpikin alle 1 %) ilmoittaminen ja otetaan käyttöön monityydyttymättömät rasvahapot; poistetaan jodiluvun ilmoittaminen; lisätään transrasvahappojen enimmäismääriä (≤ 0,5 %:sta ≤ 1 %:iin); lisätään peroksidiluvun enimmäismääriä (≤ 0,8 mekv/kg:sta ≤ 1,0 mekv/kg:aan); lisätään saippuoitumattoman aineksen enimmäismääriä (≤ 0,1 %:sta ≤ 1 %:iin). Elintarviketurvallisuusviranomaisella ei ole turvallisuuteen liittyviä huolenaiheita eritelmän parametreihin ehdotettujen muutosten osalta.

                     (6)

                     Alankomaiden toimivaltainen viranomainen antoi ensiarvioraporttinsa 13 päivänä joulukuuta 2017. Raportin päätelmänä oli, että Allanblackia-siemenöljyn käyttötarkoitusten laajentaminen ja ehdotetut enimmäiskäyttömäärät sekä Allanblackia-siemenöljyn eritelmän muuttaminen ovat asetuksen (EY) N:o 258/97 3 artiklan 1 kohdassa vahvistettujen uuselintarvikkeita koskevien kriteerien mukaisia.

                     (7)

                     Asetuksen (EU) 2015/2283 35 artiklan 1 kohdan nojalla kaikkia jäsenvaltioille asetuksen (EY) N:o 258/97 4 artiklan mukaisesti toimitettuja uuselintarvikkeiden unionin markkinoille saattamista koskevia hakemuksia, joista ei ole tehty lopullista päätöstä ennen 1 päivää tammikuuta 2018, on käsiteltävä asetuksen (EU) 2015/2283 mukaisina hakemuksina.

                     (8)

                     Hakemus Allanblackia-siemenöljyn käyttötarkoitusten laajentamiseksi toimitettiin jäsenvaltiolle asetuksen (EY) N:o 258/97 4 artiklan mukaisesti, mutta hakemus täyttää myös asetuksessa (EU) 2015/2283 vahvistetut vaatimukset.

                     (9)

                     Komissio otti asetuksen (EU) 2015/2283 10 artiklan 3 kohdan mukaisesti yhteyttä elintarviketurvallisuusviranomaiseen 25 päivänä huhtikuuta 2018 ja pyysi sitä suorittamaan arvioinnin ja antamaan tieteellisen lausunnon Allanblackia-siemenöljystä uuselintarvikkeena.

                     (10)

                     Elintarviketurvallisuusviranomainen antoi 27 päivänä kesäkuuta 2018 tieteellisen lausunnon Allanblackia-siemenöljyn turvallisuudesta laajennetuissa käyttötarkoituksissa eli kasviöljyjen ja maidon seoksissa sekä rasvalevitteissä ja kermapohjaisissa levitteissä enintään 30 painoprosentin pitoisuutena (6), kuten hakija oli pyytänyt. Lausunto on asetuksen (EU) 2015/2283 11 artiklan vaatimusten mukainen. Kasviöljyjen ja maidon seokset kuuluvat elintarvikeryhmään ”Maitotuotteita jäljittelevät tuotteet, myös maidon- ja kermankorvikkeet juomissa”.

                     (11)

                     Elintarviketurvallisuusviranomaisen lausunto antaa riittävät perusteet vahvistaa, että muutetun eritelmän mukaisena ja ehdotettujen käyttötarkoitusten ja -määrien mukaisesti käytettynä Allanblackia-siemenöljy täyttää asetuksen (EU) 2015/2283 12 artiklan 1 kohdan mukaiset edellytykset.

                     (12)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Muutetaan täytäntöönpanoasetuksessa (EU) 2017/2470 vahvistetussa unionin hyväksyttyjen uuselintarvikkeiden luettelossa oleva Allanblackia-siemenöljyä koskeva kohta tämän asetuksen liitteen mukaisesti.

               2.   Edellä 1 kohdassa tarkoitettuun unionin luettelossa olevaan kohtaan lisätään tämän asetuksen liitteessä säädetyt käyttöedellytykset ja merkintävaatimukset.

            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Komission päätös 2008/559/EY, tehty 27 päivänä kesäkuuta 2008, luvan antamisesta allanblackia-siemenöljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 180, 9.7.2008, s. 20).

            (4)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (5)  EFSAn NDA-lautakunta (erityisruokavaliovalmisteita, ravitsemusta ja allergioita käsittelevä EFSAn lautakunta), 2007. Safety of Allanblackia seed oil for use in yellow fat and cream based spreads, EFSA Journal (2007) 580, 1–10.

            (6)  EFSA Journal (2018); 16(8):5362.

            LIITE
            Muutetaan täytäntöönpanoasetuksen (EU) 2017/2470 liite seuraavasti:

                        1)

                        Korvataan taulukossa 1 (Hyväksytyt uuselintarvikkeet) kohta ”Allanblackia-siemenöljy” seuraavasti:

                                    Hyväksytty uuselintarvike

                                    Uuselintarvikkeen käyttöedellytykset

                                    Merkintöjä koskevat lisävaatimukset

                                    Muut vaatimukset

                                    ”
                                          Allanblackia-siemenöljy

                                       Määritelty elintarvikeluokka

                                       Enimmäismäärät

                                    Uuselintarvikkeen nimitys sitä sisältävien elintarvikkeiden pakkausmerkinnöissä on ”Allanblackia-siemenöljy””

                                    Rasvalevitteet ja kermapohjaiset levitteet

                                    30 g/100 g

                                    Kasviöljyjen (*) ja maidon seokset (kuuluvat elintarvikeryhmään: Maitotuotteita jäljittelevät tuotteet, myös maidon- ja kermankorvikkeet juomissa)

                                    30 g/100 g

                                                (*)

                                                Lukuun ottamatta oliiviöljyä ja oliivin puristemassaöljyä sellaisina kuin ne on määritelty (EU) N:o 1308/2013 liitteessä VII olevassa VIII osassa.

                        2)

                        Korvataan taulukossa 2 (Eritelmät) kohta ”Allanblackia-siemenöljy” seuraavasti:

                                    Hyväksytty uuselintarvike

                                    Eritelmät

                                    ”
                                          Allanblackia-siemenöljy

                                       Kuvaus/Määritelmä:

                                       Allanblackia-siemenöljyä saadaan seuraavien allanblackia-lajin kasvien siemenistä: A. floribunda (synonyymi A. parviflora) ja A. stuhlmannii.

                                       Rasvahappojen koostumus (% rasvahappojen kokonaismäärästä):

                                    Lauriinihappoa – myristiinihappoa – palmitiinihappoa (C12:0 – C14:0 – C16:0): näiden happojen summa < 4,0 %
                                    Steariinihappoa (C18:0): 45–58 %
                                    Öljyhappoa (C18:1): 40–51 %
                                    Monityydyttymättömiä rasvahappoja: < 2 %

                                       Ominaisuudet:

                                    Vapaita rasvahappoja: enintään 0,1 % rasvahappojen kokonaismäärästä
                                    Transrasvahappoja: enintään 1,0 % rasvahappojen kokonaismäärästä
                                    Peroksidiluku: enintään 1,0 mekv/kg
                                    Saippuoitumaton aines: enintään 1,0 % (paino-%) rasvasta
                                    Saippuoitumisluku: 185–198 mg KOH/g”


title: Komission täytäntöönpanoasetus (EU) 2019/108, annettu 24 päivänä tammikuuta 2019, luvan antamisesta elintarvikkeiden uuden ainesosan etelänkrillistä (Euphausia superba) saatavan rasvauutteen eritelmän muuttamiseksi Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
                  25.1.2019

                  FI

                  Euroopan unionin virallinen lehti

                  L 23/4

         KOMISSION TÄYTÄNTÖÖNPANOASETUS (EU) 2019/108,
         annettu 24 päivänä tammikuuta 2019,
         luvan antamisesta elintarvikkeiden uuden ainesosan etelänkrillistä (Euphausia superba) saatavan rasvauutteen eritelmän muuttamiseksi Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista.

                     (3)

                     Komissio päättää asetuksen (EU) 2015/2283 12 artiklan nojalla uuselintarvikkeen hyväksymisestä ja saattamisesta unionin markkinoille sekä unionin luettelon saattamisesta ajan tasalle.

                     (4)

                     Komission päätöksessä 2009/752/EY (3) annettiin Euroopan parlamentin ja neuvoston asetuksen (EY) N:o 258/97 (4) mukaisesti lupa saattaa etelänkrillistä (Euphausia superba) saatu rasvauute markkinoille elintarvikkeiden uutena ainesosana käytettäväksi tietyissä elintarvikkeissa. Mainitussa päätöksessä fosfolipidien enimmäismääräksi määritettiin 50 prosenttia.

                     (5)

                     Komission täytäntöönpanopäätöksessä (EU) 2016/598 (5) annettiin asetuksen (EY) N:o 258/97 mukaisesti lupa laajentaa etelänkrillistä (Euphausia superba) saadun rasvauutteen käyttöalaa elintarvikkeiden uutena ainesosana käytettäväksi ravintolisissä. Mainitussa päätöksessä fosfolipidin vähimmäismääräksi määritettiin 35 prosenttia.

                     (6)

                     Suomen toimivaltaiset viranomaiset ovat hyväksyneet elintarvikkeiden uuden ainesosan ”runsaasti fosfolipidejä sisältävä etelänkrillistä Euphausia superba saatava rasvauute” käytön tietyissä elintarvikeryhmissä (6). Fosfolipidin vähimmäismääräksi määritettiin 60 prosenttia.

                     (7)

                     ”Etelänkrillistä Euphausia superba saatavan rasvauutteen” ja ”runsaasti fosfolipidejä sisältävän etelänkrillistä Euphausia superba saatavan rasvauutteen” käyttöedellytykset ovat täysin samat ja perustuvat eikosapentaeenihapon ja dokosaheksaeenihapon yhteenlaskettuihin enimmäismääriin. Ne kuitenkin poikkeavat toisistaan fosfolipidipitoisuudeltaan, joka on määritetty 35–50 prosenttiin ”etelänkrillistä Euphausia superba saatavan rasvauutteen” osalta ja vähintään 60 prosenttiin ”runsaasti fosfolipidejä sisältävän etelänkrillistä Euphausia superba saatavan rasvauutteen” osalta. Näin ollen nykyiset luvat eivät kata ”etelänkrillistä Euphausia superba saatavaa rasvauutetta”, jonka fosfolipidipitoisuus on yli 50 mutta alle 60 prosenttia.

                     (8)

                     Yritys Aker BioMarine A/S, jäljempänä ’hakija’, jätti 29 päivänä elokuuta 2018 komissiolle asetuksen (EU) 2015/2283 10 artiklan 1 kohdassa tarkoitetun hakemuksen uuselintarvikkeen ”etelänkrillistä Euphausia superba saatava rasvauute” eritelmän muuttamiseksi. Hakija pyysi fosfolipidin enimmäispitoisuuden kasvattamista 50 prosentista alle 60 prosenttiin, jolloin katettaisiin myös ne fosfolipidipitoisuudet, joiden käyttöä nykyiset luvat eivät kata.

                     (9)

                     Komissio katsoo, että asetuksen (EU) 2015/2283 10 artiklan 3 kohdan mukainen Euroopan elintarviketurvallisuusviranomaisen suorittama turvallisuuden arviointi ei ole tarpeen tämän hakemuksen suhteen sillä perusteella, että koska tietyt uuselintarvikkeen pitoisuudet on arvioitu ja määritetty turvallisiksi, myös saman elintarvikkeen matalammat pitoisuudet voidaan olettaa turvallisiksi. Eikosapentaeenihapon ja dokosaheksaeenihapon yhteenlasketut enimmäismäärät ”etelänkrillistä Euphausia superba saatavassa rasvauutteessa” ja ”runsaasti fosfolipidejä sisältävässä etelänkrillistä Euphausia superba saatavassa rasvauutteessa” ovat täytäntöönpanoasetuksen (EU) 2017/2470 mukaisesti samat. Ehdotettu fosfolipidimäärien muutos ”etelänkrillistä Euphausia superba saatavan rasvauutteen” eritelmässä ei muuta turvallisuusnäkökohtia, jotka tukivat luvan antamista sille ja ”runsaasti fosfolipidejä sisältävälle etelänkrillistä Euphausia superba saatavalle rasvauutteelle”, joiden arvioinnissa todettiin sekä 60 prosentin ylittävät että sen alapuolelle jäävät fosfolipidimäärät turvallisiksi.

                     (10)

                     Eritelmään ehdotetun fosfolipidipitoisuuden muutoksen on tarkoitus korjata ”etelänkrillistä Euphausia superba saatavan rasvauutteen” ja ”runsaasti fosfolipidejä sisältävän etelänkrillistä Euphausia superba saatavan rasvauutteen” fosfolipidipitoisuuksien välinen aukko. Näin ollen on aiheellista muuttaa uuselintarvikkeen ”etelänkrillistä Euphausia superba saatava rasvauute” eritelmän fosfolipidimäärät ehdotuksen mukaisiksi.

                     (11)

                     Hakemuksessa annetut tiedot antavat riittävät perusteet vahvistaa, että ehdotetut muutokset elintarvikkeiden uuden ainesosan ”etelänkrillistä Euphausia superba saatava rasvauute” eritelmään ovat asetuksen (EU) 2015/2283 12 artiklan 2 kohdan mukaisia.

                     (12)

                     Sen vuoksi täytäntöönpanoasetusta (EU) 2017/2470 olisi muutettava.

                     (13)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2015/2283 8 artiklassa tarkoitetussa hyväksyttyjen uuselintarvikkeiden luettelossa oleva uuselintarviketta ”etelänkrillistä Euphausia superba saatava rasvauute” koskeva kohta tämän asetuksen liitteen mukaisesti.

            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Komission päätös 2009/752/EY, tehty 12 päivänä lokakuuta 2009, luvan antamisesta etelänkrillistä (Euphausia superba) saatavan rasvauutteen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 268, 13.10.2009, s. 33).

            (4)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (5)  Komission täytäntöönpanopäätös (EU) 2016/598, annettu 14 päivänä huhtikuuta 2016, luvan antamisesta etelänkrillistä (Euphausia superba) saatavan rasvauutteen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 103, 19.4.2016, s. 34).

            (6)  Kirje 13. toukokuuta 2015 (https://ec.europa.eu/food/sites/food/files/safety/docs/novel-food_authorisation_2015_auth-letter_krill-oil_fi.pdf)

            LIITE
            Korvataan täytäntöönpanoasetuksen (EU) 2017/2470 liitteen taulukossa 2 (Eritelmät) oleva kohta ”etelänkrillistä Euphausia superba saatava rasvauute” seuraavasti:

                           Hyväksytty uuselintarvike

                           Eritelmät

                           ”Etelänkrillistä

                                 Euphausia superba

                              saatava rasvauute

                              Kuvaus/Määritelmä:

                           Rasvauute valmistetaan pakastetusta ja murskatusta tai kuivatetusta ja jauhetusta etelänkrillistä (Euphausia superba) uuttamalla se (direktiivin 2009/32/EY mukaisesti) hyväksytyillä uuttoliuottimilla. Proteiinit ja krilliaines poistetaan rasvauutteesta suodattamalla. Uuttamisliuottimet ja jäännösvesi poistetaan haihduttamalla.
                           Saippuoitumisluku: ≤ 230 mg KOH/g
                           Peroksidiluku (PV): ≤ 3 mekv O2/kg öljyä
                           Hapettumiskestävyys: Kaikista etelänkrillistä Euphausia superba saatua öljyä sisältävistä elintarvikkeista olisi osoitettava hapettumiskestävyys asianmukaista ja tunnustettua kansallista/kansainvälistä testausmenetelmää (esim. AOAC) käyttäen.
                           Kosteus ja haihtuvat aineet: ≤ 3 % tai 0,6 ilmaistuna vesiaktiivisuutena 25 °C:ssa
                           Fosfolipidit: ≥ 35 % mutta < 60 %
                           Transrasvahapot: ≤ 1 %
                           EPA (eikosapentaeenihappo): ≥ 9 %
                           DHA (dokosaheksaeenihappo): ≥ 5 %”